অ্যানড্রয়েড (অপারেটিং সিস্টেম)
২০১০ সালে গুগল তাদের গুগল নেক্সাস সিরিজের স্মার্টফোন ছাড়ে, যা অ্যানড্রয়েড চালিত স্মার্টফোন এবং ট্যাবলেট সিরিজের নাম এবং প্রস্তুত করা হয় অংশীদারিত্বের মাধ্যমে। এইচটি গুগলের সাথে মিলে প্রথম নেক্সাস স্মার্টফোন তৈরি করে যা ছিল নেক্সাস ওয়ান। গুগল তারপর থেকেই এই সিরিজের ডিভাইস ডেভেলপ করে এসেছে, যেমন—নেক্সাস ৫ তৈরী করে এলজি, নেক্সাস ৭ (ট্যাবলেট) তৈরী করে আসুস। গুগল তাদের নেক্সাস ধারার যন্ত্রটি ছাড়ে মূলত অ্যানড্রয়েডের একেবারে মূল ধারার পণ্য হিসেবে। কারণ এটি একেবারে নতুন, হালনাগাদকৃত ও উন্নীত অপারেটিং সিস্টেম, সফটওয়্যার ও হার্ডওয়্যারের বৈশিষ্ট্য সংযুক্ত করে ছাড়া হয়।
জিওএস (অপারেটিং সিস্টেম)
জিওএস অথবা "good OS" হল উবুন্টু ভিত্তিক একটি জিএনইউ/লিনাক্স ডিস্ট্রিবিউশন। লস অ্যাঞ্জেলেস ভিত্তিক প্রতিষ্ঠান Good OS LLC জিওএস তৈরী করেছেন।
প্রকল্পের প্রধান নির্বাহী ডেভ লুই বলেন যে এনলাইটমেন্ট এবং ওপেন সোর্স প্রকল্পে সংযুক্ত কিছু ব্যক্তিদের সাথে পরিচিত হওয়ার পর তিনি অনুভব করেন যে ওয়েব অ্যাপলিকেশন এবং মূল ধারার অপারেটি সিস্টেমের সসমন্বয়ে নতুন একটি ডিস্ট্রিবিউশন তৈরী করা সম্ভব। এটি এমন একটি ডিস্টিবিউশন যা গুগল এবং ওয়েব ভিত্তিক অ্যাপলিকেশন ব্যবহারকারীদের জন্য বিশেষ সহায়ক হবে।